rejauldu/bengali-wikipedia huggingface dataset:
গোকুলপিঠা এক ধরনের পিঠা যা বাংলাদেশ এবং ভারতের পশ্চিমবাংলায় প্রচলিত। গোকুলপিঠা মধ্যযুগ থেকে বাংলায় প্রচলিত পিঠা সমূহের অন্যতম। জন্মাষ্টমী ও সংক্রান্তির সময় এটি প্রধানত বানানো হয়ে থাকে। ক্ষীর বা নারকোল ও ক্ষীরের মিশ্রণ পুর হিসেবে ব্যবহার করা হয়।   প্রস্তুত প্রণালী পুর তৈরী  ক্ষীর শক্ত ক্ষীর নিয়ে তাতে ছোটো এলাচের দানা মেশাতে হবে। তা থেকে কচুরীর মতন গোল গোল চাক্তি বানিয়ে নিতে হবে।   ক্ষীর ও নারকোল নারকোল ভাল করে মাখনের মতো বাটতে হবে। দুধকে জ্বাল দিয়ে ঘন ক্ষীরের মত করে নিতে হবে। সমপরিমাণ দুধ ও নারকোলের সাথে চিনি মেশাতে হবে। এবার এই মিশ্রণ কড়ায় পাক করতে হবে যতক্ষণ না কাদার মত অথচ শক্ত শক্ত হয়ে উঠবে। এবার এতে এলাচ গুড়ো ও অল্প কর্পূর দিয়ে মাখতে হবে।  পিঠে তৈরী ময়দায় আন্দাজ মত ঘিয়ের ময়ান দিয়ে ঈষদুষ্ণ গরমজলে এক হাতা দুধ মিশিয়ে ময়দার সাথে গোলা করতে হবে। আগে তৈরী পুর এই গোলায় ডুবিয়ে ঘিয়ে ভেজে নিতে হবে। চিনির রস বানিয়ে ভাজা পিঠে তাতে ডুবিয়ে তুলে নিতে হবে।   বহিঃসংযোগ  https://web.archive.org/web/20160823184734/http://www.anandabazar.com/poush/recipe-of-peerless-inn-dgtl-1.285066  তথ্যসূত্র  বিষয়শ্রেণী:মিষ্টি পিঠা বিষয়শ্রেণী:খাদ্য বিষয়ক অসম্পূর্ণ নিবন্ধন বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী
আনোয়ারুল আজীম আখন্দ (জন্ম: ১৯৬৬) একজন বাংলাদেশী অধ্যাপক। তিনি ঢাকা বিশ্ববিদ্যালয়ের জিন প্রকৌশল ও জীবপ্রযুক্তি বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।   জন্ম ও শিক্ষা  আনোয়ারুল আজীম ময়মনসিংহ জেলার মুক্তাগাছায় ১৯৬৬ সালে জন্মগ্রহণ করেন। তিনি ঢাকা বিশ্ববিদ্যালয়ের প্রাণরসায়ন বিভাগ থেকে ১৯৮৬ সালে স্নাতক এবং ১৯৮৭ সালে স্নাতকোত্তর ডিগ্রি লাভ করেন। এরপর তিনি মনবুশো নিয়ে জাপানে যান এবং ১৯৯৮ সালে নাগোয়া বিশ্ববিদ্যালয় থেকে রোগ-প্রতিরোধ বিজ্ঞানে পিএইচডি ডিগ্রি অর্জন করেন।   কর্মজীবন  আনোয়ারুল আজীম আখন্দ নাগোয়া বিশ্ববিদ্যালয়ের ইমিউনোলজি বিভাগে ১৯৯৮ থেকে ২০০০ সাল পর্যন্ত গবেষণা রেসিডেন্ট এবং ২০০০ থেকে ২০০২ সাল পর্যন্ত সহকারী অধ্যাপক হিসেবে দায়িত্ব পালন করেন। এরপর তিনি বাংলাদেশে ফিরে আসেন এবং ২০০২ সালে ঢাকা বিশ্ববিদ্যালয়ের জিন প্রকৌশল ও জীবপ্রযুক্তি বিভাগে সহকারী অধ্যাপক পদে যোগ দেন। ২০০৫ সালে তিনি সহযোগী অধ্যাপক পদে উন্নীত হন এবং ২০০৫ থেকে ২০০৮ সাল পর্যন্ত একই বিভাগের সভাপতি হিসেবে দায়িত্ব পালন করেন। ২০১১ সালে তিনি এই বিভাগের অধ্যাপক পদে উন্নীত হন। ২০২৪ সালের ১৮ সেপ্টেম্বর তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২১ সেপ্টেম্বর আনুষ্ঠানিকভাবে দায়িত্ব গ্রহণ করেন।   গবেষণা ও প্রকাশনা  দেশীয় ও আন্তর্জাতিক জার্নালে তার ৯০টির বেশি গবেষণা নিবন্ধ প্রকাশিত হয়েছে।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:ময়মনসিংহ জেলার ব্যক্তি বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বনলতা এক্সপ্রেস (ট্রেন নং-৭৯১/৭৯২) বাংলাদেশ রেলওয়ে পরিচালিত ঢাকা-রাজশাহী-চাঁপাইনবাবগঞ্জ রুটে বিরতিহীন আন্তঃনগর ট্রেন। এটাই ব্রডগেজের প্রথম এবং একমাত্র বিরতিহীন ট্রেন।এ ছাড়া ঢাকা  রাজশাহী রুটে আরো চারটি ট্রেন আন্তঃনগর  সিল্কসিটি, পদ্মা, ধুমকেতু এক্সপ্রেস যমুনা সেতু হয়ে এবং মধুমতি এক্সপ্রেস পদ্মা সেতু হয়ে চলে।   ইতিহাস   ২০১৯ সালের ২৫ এপ্রিল বৃহস্পতিবার বেলা ১১টার দিকে সবুজ পতাকা নেড়ে ও বাঁশি বাজিয়ে ভিডিও কনফারেন্সের মাধ্যমে রাজশাহী-ঢাকা রুটে বিরতিহীন আন্তঃনগর এক্সপ্রেস বনলতার উদ্বোধন করেন প্রধানমন্ত্রী শেখ হাসিনা। তখন রাজশাহী থেকে ভিডিও কনফারেন্সে উদ্বোধনী অনুষ্ঠানে যোগ দেন রেলমন্ত্রী নুরুল ইসলাম সুজন ও রাজশাহী সিটি কর্পোরেশনের মেয়র এ এইচ এম খায়রুজ্জামান লিটন। তবে কিছুদিন চলার পর ১৭ই জুলাই ২০১৯ তারিখে ট্রেনটির রুট চাঁপাইনবাবগঞ্জ পর্যন্ত বর্ধিত করা হয়। এর কিছু দিন পর ২০২০ সালের জানুয়ারির প্রথম দিকে এর ট্রেনটির অত্যাধুনিক প্রযুক্তির পিটি ইনকার রেকটি চিলাহাটী ঢাকা রুটের আন্তনগর নীলসাগর এক্সপ্রেস ট্রেনটিকে দিয়ে ভারত থেকে আমদানিকৃত অত্যাধুনিক বিলাসবহুল এলএইচবি রেক বনলতা এক্সপ্রেস ট্রেনে যুক্ত করা হয়।   নামকরণ  প্রধানমন্ত্রী শেখ হাসিনা কবি জীবনানন্দ দাশ এর বিখ্যাত কবিতা এর চরিত্র বনলতা সেন থেকে এর নামকরণ করছেন। যেহেতু বনলতা সেন নাটোরের তাই অঞ্চল বিবেচনায় এর নাম বনলতা এক্সপ্রেস হয়।   রোলিং স্টক  পূর্বে ইন্দোনেশিয়ার রাষ্ট্রীয় মালিকানাধীন পিটি ইনকার তৈরি অত্যাধুনিক প্রযুক্তির ব্রডগেজ কোচ দ্বারা বনলতা এক্সপ্রেস চলাচল করতো। তারপর কিছুদিন এলএইচবি কোচ দারা পরিচালিত হতো।    ২০২৩ সালের ৭ই নভেম্বর তারিখ থেকে বর্তমান পর্যন্ত, পদ্মা রেল সংযোগ প্রকল্পের আওতায় চীনের সিআরআরসি তাংশান কোম্পানি লিমিটেড এর কাছ থেকে কেনা অত্যাধুনিক প্রযুক্তির ব্রডগেজ কোচ দিয়ে ট্রেনটি পরিচালনা করা হচ্ছে।  ট্রেনটির বর্তমান লোড ১৪/২৮। ট্রেনটিতে ২টি ডাইনিং কোচ, ৪টি এসি চেয়ার কোচ, ২টি এসি স্লিপার কোচ, একটি পাওয়ার কার কোচ, ৫টি শোভন চেয়ার কোচ (নন এসি)।   বর্তমানে বাংলাদেশের মধ্যে সর্বোচ্চ যাত্রী ধারণ ক্ষমতার ট্রেন বনলতা এক্সপ্রেস।  ২০২৩ সালের ঈদুল আজহার সময় যাত্রীচাপ কমাতে ট্রেনটিতে অতিরিক্ত ৪টি কোচ সংযুক্ত করা হয়। তার মধ্যে রয়েছে ২টি এসি স্লিপার/কেবিন, ১টি এসি চেয়ার/স্নিগ্ধা এবং ১টি নন এসি চেয়ার/শোভন চেয়ার। যার ফলে ট্রেনটি তখন ১৭/৩৪ লোডে চলেছিলো।    সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের 54তম সময়সূচী অনুযায়ী, যা 2025 সাল হতে কার্যকর।)   791 নং বনলতা এক্সপ্রেস = কমলাপুর থেকে ছাড়ে দুপুর 1টা 30 মিনিটে, চাঁপাইনবাবগঞ্জ পৌঁছায় সন্ধ্যা 7টা 15 মিনিটে,।  792 নং বনলতা এক্সপ্রেস  =  চাঁপাইনবাবগঞ্জ থেকে  সকাল 6টা 00 মিনিটে  , কমলাপুর পৌঁছায় সকাল 11টা 35 মিনিটে   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৫ সাল অব্দি কার্যকর)। ট্রেনটি ননস্টপ হ‌ওয়ায় মাত্র দুটি স্টেশনে যাত্রাবিরতি করে, তা হলো-  ঢাকা বিমানবন্দর রেলওয়ে স্টেশন  রাজশাহী রেলওয়ে স্টেশন   তথ্যসূত্র    বহিঃসংযোগ   বিষয়শ্রেণী:ঢাকার রেল পরিবহন বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:২০১৯-এ চালু রেল পরিষেবা
২০২২ মালয়েশিয়া চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের জুলাই মাসে মালয়েশিয়াতে অনুষ্ঠিত হয়। টুর্নামেন্টটিতে স্বাগতিক মালয়েশিয়ার সাথে অংশগ্রহণ করে থাইল্যান্ড, মালদ্বীপ ও ভুটান।  টুর্নামেন্টের প্রস্তুতির অংশ হিসেবে সাতটি প্রস্তুতিমূলক ম্যাচ খেলতে টুর্নামেন্টটির আগে শ্রীলঙ্কা সফর করে মালদ্বীপ দল। মালয়েশিয়া দল ২০২২ স্ট্যান নাগাইয়া ট্রফিতে অংশ নিতে টুর্নামেন্টের আগে সিঙ্গাপুর সফর করে।  টুর্নামেন্টের ফাইনালে ভুটানকে হারিয়ে চ্যাম্পিয়ন হয় স্বাগতিক মালয়েশিয়া।  দলীয় সদস্য  চাঞ্চয় পেংকুমতা (অধি.)  কাংরন সেনামন্ত্রী  খনিষ্ঠসর নাংজয়কুল  চিরশক্তি ভক্তিওকঃচি (উই.)  ছেলিমবংশ ছত্রবৈশাল  ধনতল পুরি  ধনবর যোধারত্ন  নরবিজ্ঞ নন্দরাজ  বিছানাথ সিং  বিরিয়াবংশ সবনচবয় (উই.)  ভানুবংশ দঅংসা  ভানুবঢ্‌ন দেসুঙ্‌নেন  যঅতশক্তি সরানন্দনাগকুল  সরবঢ্‌ন দেসুঙ্‌নেন  সিরবিজ্ঞ তকন্তা জিগমে সিংইয়ে (অধি.)  থিনলে জামৎশো (সহ-অধি.)  কিনলে পেনজোর  গকুল কুমার ঘালে  ঙাওয়াং থিনলে  তেনজিন ওয়াংচুক  তেনজিন রাবগে  নামগাং চেজে (উই.)  নামগে থিনলে  মনোজ অধিকারী (উই.)  রানজুং মিকিয়ো দোর্জি  শেরাব লোডে  সুপ্রীত প্রধান  সোনম ইয়েশি আজইয়ান ফরহাদ (অধি.)  উমর আদম (সহ-অধি.)  আবদুল্লাহ শহিদ  আমিল মাউরুফ  আহমেদ হাসান  ইব্রাহিম নাশাথ  ইব্রাহিম রিজান  ইব্রাহিম হাসান  ইমান আলি  নাজওয়ান ইসমাইল  ভেদাগে মালিন্দা  মোহাম্মদ আজম (উই.)  মোহাম্মদ রিশওয়ান (উই.)  রাসাম রশিদ  লিম শফিক  শুনান আলি  হাসান রশিদ (উই.) আহমেদ ফাইজ (অধি.)  বিরনদীপ সিং (সহ-অধি.) (উই.)  আইনুল হাফিজ (উই.)  খিজর হায়াত  জুবাইদি জুলকিফলি  নজরুল আবদুর রহমান  পবনদীপ সিং  ফিতরি বিন মোহাম্মদ শাম  বিজয় সুরেশ  মুহাম্মদ আমির আজিম  মুহাম্মদ ওয়াফিক  মোহাম্মদ শাহাদাত  শাজরুল ইজ্জত ইদ্রিস  শারভিন মুনিয়ান্দি  সৈয়দ আজিজ (উই.)  রাউন্ড-রবিন পয়েন্ট তালিকা   ফাইনালে উত্তীর্ণ  সূচি  ফাইনাল  তথ্যসূত্র  বহিঃসংযোগ  ইএসপিএনক্রিকইনফো টুর্নামেন্টের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
শান্ত কেন মাস্তান হচ্ছে ১৯৯৮ সালে মুক্তিপ্রাপ্ত বাংলাদেশী অপরাধধর্মী চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর ও আরমান প্রোডাকশনের ব্যানারে প্রযোজনা করেছেন আরমান। এতে মুখ্য ভূমিকায় অভিনয় করেছেন মান্না ও শাহনাজ, এছাড়াও রাজ্জাক, ডলি জহুর ও হুমায়ুন ফরিদী, দিলদার ও মিশা সওদাগর সহ আরও অনেকে। এটি ১৯৯৭ সালে মুক্তিপ্রাপ্ত ভারতীয় হিন্দি চলচ্চিত্র জিদ্দি (১৯৯৭)-এর পুনঃনির্মাণ, যা ১৯৯৮ সালে ধার্মা নামে তামিল ভাষায় পুনঃনির্মিত হয়। চলচ্চিত্রটি ৯০ লাখ টাকা বাজেটে নির্মিত হয়ে প্রায় ৮ কোটি টাকা আয় করে।   কাহিনী সংক্ষেপ  শান্তর ছোট বোন জুঁইকে ধর্ষণের চেষ্টা করে সাদেক। প্রতিশোধ নিতে গিয়ে সাদেককে খুন করে শান্ত। মামলায় সাক্ষী করা হয় শান্তর বাবা উকিল মির্জা সাহেবকে। ছেলেকে আইনের হাতে তুলে দেন মির্জা। চার বছরের সাজা হয় শান্তর। জেলফেরত শান্তকে বাড়ি থেকে তাড়িয়ে দেন মির্জা। মাস্তানির পথ বেছে নেয় শান্ত।   অভিনয়শিল্পী   মান্না - শান্ত  শাহনাজ - বন্যা  ডলি জহুর - শান্তর মা  হুমায়ুন ফরিদী - জাফর  রাজ্জাক - উকিল মির্জা  মিশা সওদাগর - মজিদ নাসরিন - জুঁই  দিলদার  সুরুজ বাঙ্গালী  কাবিলা - মিস্টার লাল ইলিয়াস কোবরা  ড্যানি রাজ সিরাজ হায়দার  কমল  আমীর সিরাজী  সৈয়দ আখতার আলী  নার্গিস আক্তার মর্জিনা   তথ্যসূত্র    বহিঃসংযোগ        বিষয়শ্রেণী:১৯৯৮-এর চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র
ইসলামিক রিভাইভাল ইন ব্রিটিশ ইন্ডিয়া: দেওবন্দ, ১৮৬০–১৯০০ () মার্কিন যুক্তরাষ্ট্রের ক্যালিফোর্নিয়া বিশ্ববিদ্যালয়ের অধ্যাপিকা বারবারা ডি. মেটকাল্ফ রচিত একটি গবেষণা গ্রন্থ। ১৯৮২ সালে প্রিন্সটন বিশ্ববিদ্যালয় প্রেস থেকে বইটি প্রকাশিত হয়। বইটির মূল আলোচ্য বিষয় ভারতের উত্তর প্রদেশের সাহারানপুর জেলার ছোট্ট গ্রাম দেওবন্দে সৃষ্টি হওয়া দেওবন্দ আন্দোলন ও দারুল উলুম দেওবন্দের প্রথম ৪০ বছর।   বিষয়বস্তু  বইটির শুরুতে ইসলামি পুনর্জাগরণের ধরন বর্ণনা করা হয়েছে। তারপর অষ্টাদশ ও ঊনবিংশ শতাব্দীতে আলেমদের পরিবর্তন ব্যাখ্যা করা হয়েছে। এর পরবর্তী অধ্যায়ের শিরোনাম দেওবন্দ আন্দোলন ও মতবাদ। এ অধ্যায়ের প্রথম আলোচ্য বিষয় দারুল উলুম দেওবন্দ। তারপরের আলোচ্য বিষয় দারুল উলুম দেওবন্দ থেকে সৃষ্টি হওয়া ধর্মীয় নেতৃত্ব। লেখক দুইভাগে এই ধর্মীয় নেতৃত্ব নিয়ে আলোচনা করেছেন: মুফতি ও শায়খ এবং লেখক ও বিতার্কিক। এ অধ্যায়ের শেষ আলোচ্য বিষয় দেওবন্দি আলেমদের সামাজিক পরিবেশ। শেষ অধ্যায়ে লেখক দেওবন্দ আন্দোলনের সমসাময়িক আরও কিছু আন্দোলন নিয়ে আলোচনা করে গ্রন্থটির ইতি টেনেছেন।   আরও দেখুন   রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম  দ্য দেওবন্দ স্কুল এন্ড দ্য ডিমান্ড ফর পাকিস্তান   তথ্যসূত্র                         বহিঃসংযোগ     বিষয়শ্রেণী:দেওবন্দি সাহিত্য বিষয়শ্রেণী:ইসলামের ইতিহাস বিষয়শ্রেণী:১৯৮২-এর বই বিষয়শ্রেণী:ইতিহাস বই বিষয়শ্রেণী:ইংরেজি ভাষার বই বিষয়শ্রেণী:মার্কিন বই বিষয়শ্রেণী:দারুল উলুম দেওবন্দ সম্পর্কে কাজ
কলিন হেরিং (জন্ম ১লা মার্চ ১৯৫৩) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন   এবং নিউজিল্যান্ডের ২৮০ নম্বর অলিম্পিয়ান। তার ছেলে মার্ক ২০০৮ গ্রীষ্মকালীন অলিম্পিকে নিউজিল্যান্ডের হয়ে সাঁতার কাটে।    তথ্যসূত্র    বহিঃসংযোগ     বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় পুরুষ সাঁতারু বিষয়শ্রেণী:১৯৭২ গ্রীষ্মকালীন অলিম্পিকের সাঁতারু বিষয়শ্রেণী:নিউজিল্যান্ডের অলিম্পিক সাঁতারু বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:নিউজিল্যান্ডীয় পুরুষ ফ্রিস্টাইল সাঁতারু
শিতালং শাহ (নাগরি: ꠡꠤꠔꠣꠟꠋ ꠡꠣꠢ) (জন্মঃ মে, ১৮০৬-মৃত্যুঃ ১৮৯৯) দেশবিভাগ-পূর্ব সিলেটের একজন খ্যাতনামা মরমী সাধক কবি ও সাহিত্যিক।সিলেটের মরমী মানস সৈয়দ মোস্তফা কামাল, প্রকাশনায়- মহাকবি সৈয়দ সুলতান সাহিত্য ও গবেষণা পরিষদ, প্রকাশ কাল ২০০৯সিলেটের আঞ্চলিক গান 'শিতালং শাহ প্রবন্ধ', মোহাম্মদ খালেদ মিয়া, প্রকাশক - সাইদুর রহমান, প্রকাশ কাল- মে, ২০০৫ খ্রিঃ। এ ধারায় ইবরাহীম তশ্না দুদ্দু শাহ্‌, পাঞ্জ শাহ্‌, পাগলা কানাই, রাধারমণ দত্ত, আরকুম শাহ্‌, শিতালং শাহ, জালাল খাঁর নাম উল্লেখযোগ্য।   জন্ম ও বংশপরিচয়  শিতালং শাহ বা সুফি শিতালং শাহ। শিতালং ফারসী শব্দ ইহার অর্থ পায়ের গোঁড়ালির গোল হাড়। তার জন্ম ১৮০৬ সালের মে মাসে।[১২০৭-১২৯৬বাংলা] দেশবিভাগ-পূর্ব সিলেটের অন্তর্গত করিমগঞ্জ মহকুমায় বদরপুর থানার খিত্তাশিলচর গ্রামে। শিতালং শাহ তার মুর্শিদ প্রদত্ত ফকিরী নাম। প্রকৃত নাম মোহাম্মদ সলিম উল্লাহ। তার পিতার নাম মোহাম্মদ জাঁহাবখস, মাতার নাম সুরতজান বিবি। জনশ্রুতি মোতাবেক জাহাবখস ছিলেন ঢাকার নবাব বংশের লোক। বাণিজ্য উপলক্ষে তিনি এ অঞ্চলে আসেন। নৌকা ডুবিতে তার বাণিজ্য দ্রব্য বিনষ্ট হয়ে যাওয়ার ফলে তিনি খিত্তাশিলচরের জমিদার মীর মাহমুদের বাড়িতে আশ্রয় গ্রহণ করেন। মীর মাহমুদ জাহাবখসের গুণে মুগ্ধ হয়ে তার সঙ্গে কন্যা সুরতজান বিবির বিয়ে দেন। কিছু দিন পরেই তাদের ঘরে শিতালং শাহের জন্ম হয়। পরবর্তি কালে জমিদার মীর মাহমুদ তার জামাতকে তারিণীপুরে বেশ কিছু ভুসম্পত্তি দান করেন। ফলে তিনি এখানেই বসতি স্থাপন করে পরিবারিক জীবন যাপন শুরু করেন। জাহাবখসের কনিষ্ঠ পুত্রের অধঃস্থন বংশধর আজও তারিণীপুরে বসবাস করছেন বলে জানা যায়।   শিক্ষাদীক্ষা  শিতালং শাহের লেখাপড়া শুরু হয় তারিণীপুর মক্তবে। পরে তিনি আরবীতে উচ্চ শিক্ষা লাভে গোলাপগঞ্জ উপজেলার ফুলবাড়ি আজিরিয়া মাদ্রাসায় লেখাপড়া করেন। সেখানে তিনি কুরআন হাদিস শিক্ষা সহ মাদ্রাসার প্রধান শিক্ষক ও মুর্শিদ শাহ সুফি আব্দুল ওয়াহাব চৌধুরী ও অন্য শিক্ষক আব্দুল কাহিরের কাছে আধ্যাত্মিক দীক্ষা গ্রহণ করে ধীরে ধীরে তিনি আধ্যাত্মিক ভাবে পাদর্শী হয়ে উঠেন। গুরু প্রদত্ত শিক্ষা-দীক্ষায় অল্প দিনেই তিনি মানসিক প্রস্তুতি তৈরি করে ইলমে তাসাউফের দারপ্রান্তে পৌছেন। এক পর্যায়ে মুর্শিদের নির্দেশ মোতাবেক শিতালং শাহ লাউড়ের ভুবন পাহাড়ে নির্জন সাধনায় আত্মবিভোর হয়ে কয়েক বছর গোপনে অবস্থান করেন। গোপন সাধনা থেকে ফিরে এসে মুর্শিদের আদেশে দীন দুঃখি মানুষের মাঝে বিচরণ করে মানব কল্যাণের বাণী প্রচারে আত্মনিয়োগ করেন। ইসলামি মতাদর্শের ভিত্তিতে তিনি আল্লাহর পথে জীবন যাপন করতে সঙ্গীতের মাধ্যমে মানুষকে আহব্বান জানান। তার একটি গানে তিনি বলেনঃ-   মানব সৃষ্টির ভেদ রহস্য উদ্‌ঘাটন করে শিতালং শাহ মানুষকে বুঝাতে থাকেন স্রষ্টাই চিরসত্য, তার পরে সত্য কিছুই নয়। তাই সৃষ্টির জন্য উচিত স্রষ্টার প্রতি নথ হয়ে থাকে। শিতালং শাহ স্রষ্টার সত্য হওয়ার তাত্পর্যময় বিষয়টি তার স্বরচিত ভাব সঙ্গীতে এভাবে বলেছেনঃ-    তথ্যসূত্র   ৪ মরমী কবি শিতালংশাহ -সংকলন ও সম্পাদনা নন্দলাল শর্মা। প্রথম প্রকাশ ডিসেম্বর ২০০৫ বাংলা একাডেমী   বহিঃসংযোগ   বিষয়শ্রেণী:১৮০৬-এ জন্ম বিষয়শ্রেণী:১৮৯৯-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:সুফি বিষয়শ্রেণী:সিলেট গীতিকা বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি সুরকার বিষয়শ্রেণী:বাংলাদেশের লোকসংগীত বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী কবি
নাগরী ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।   অবস্থান   ইতিহাস কালের স্রোতদ্বারা বহনকারী শীতলক্ষার তীরে গড়ে  ওঠা কালীগঞ্জ উপজেলার একটি ঐতিহ্যবাহী অঞ্চল হলো নাগরী ইউনিয়ন। কাল পরিক্রমায় আজ নাগরী ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।  আয়তন জনসংখ্যা প্রশাসনিক এলাকা গ্রামের নাম ও ওয়ার্ড নং ওয়ার্ড নংগ্রামের নাম১ নং নলছাটা, বিরুয়া, লুদুরিয়া, সুজাপুর, করান, দোয়ানী২ নং পিপুলিয়া, কাকানিয়া, শিমুলিয়া ৩ নং ধনুন, রয়ান, নাগরী, ভুরুলিয়া, তিরিয়া, ছাইতান৪ নং রাথুরা, বেলুন, গলান, কুটর আটি৫ নং পানজোরা, চানখোলা৬ নং বিরতুল, পারোয়ান, ভাসানিয়া, বাগদী, গারারিয়া৭ নং বাসাবাসি, কালিকুটি, বড়কাউ, পাড়াবথা, মাথৈল, গুচ্ছ গ্রাম৮ নং মঠবাড়ী, মাল্লা, কেটুন, কুচিলা া বাড়ী, মিরারটেক, উলুখোলা, সেনপাড়া, বাইমাকান্দা৯ নং টাহরদিয়া, বড় দাহিন্দী, ছোট দাহিন্দী, নগরভেলা, তেঁতুইবাড়ী, বাগবাড়ী, রায়েরদিয়া, তালিয়া, কুলুন, হাটখোলা, কড়াইহাটি  শিক্ষা প্রতিষ্ঠান   যোগাযোগ ব্যবস্থা নাগরী ইউনিয়নের মধ্য দিয়ে চলে গেছে হাইওয়ে তথা বিশ্বরোড। যা মিরের বাজার, গাজীপুর চৌরাস্তা, কাপাসিয়া হয়ে রাজশাহী মহাসড়কে যাওয়া যায়। এই মহাসড়কে চৌরাস্তায় পরিণত করেছে টঙ্গী-গাজীপুর সড়ক যা গাজীপুর চৌরাস্তা নামে সবার কাছে পরিচিত। এই ইউনিয়নের প্রাণকেন্দ্র উলুখোলা এবং নাগরী বাজার। এই বাজার থেকে উত্তরে নলছাটা গ্রাম এবং টঙ্গী কাগীগঞ্জ ম্যানরোড় পাকা রাস্তা চলে গেছে ঘোড়ারশাল। এই বাজার থেকে পশ্চিমে রায়েরদিয়া বাজার। এই রাস্তা দিয়ে টঙ্গী আব্দুলাপুর বাজারে খুব সহজে পৌছানো য়ায়। এই বাজার থেকে দক্ষিণে এশিয়ান বাইপাস রাস্তা এবং পূর্বাচল সিটি। এই বাজার থেকে নাগরী হয়ে ভূরুলিয়া পাকা রাস্তা। এসব গ্রামে যাওয়ার মাধ্যম হল রিকশা, অটো রিকশা, সিএনজি, টেম্পু ইত্যাদি।   ধর্মীয় উপাসনালয়  খাল ও নদী  হাট-বাজার  উলুখোলা বাজার  নাগরী বাজার  রায়েরদিয়া বাজার  আমারোল বাজার  বরকাউ বাজার  দর্শনীয় স্থান নাগরী গীর্জা   অর্থনীতি  উল্লে­খযোগ্য স্থান ও স্থাপনা   কৃতি ব্যক্তিত্ব  জনপ্রতিনিধি দায়িত্বরত চেয়ারম্যান – জনাব মোঃ অলিউল ইসলাম অলি  আরও দেখুন  তথ্যসূত্র  বহিঃসংযোগ
থাম্ব|রুয়ান্ডার প্রদেশসমূহ রুয়ান্ডা (রুয়ান্ডা ভাষায়: Rwanda রুয়ান্ডা বা র্‌গুরান্ডা /ɾ(g)wɑndɑ/) আফ্রিকার পূর্ব-মধ্যাংশের একটি রাষ্ট্র। দেশটির সরকারি নাম রুয়ান্ডা প্রজাতন্ত্র। এর রাজধানীর নাম কিগালি। এদেশে প্রায় ৮০ লাখ লোকের বাস। রুয়ান্ডার চারিদিকে রয়েছে উগান্ডা, বুরুন্ডি, গণতান্ত্রিক কঙ্গো প্রজাতন্ত্র, এবং তানজানিয়া। এদেশের উর্বর ও পাহাড়ী ভূমির কারণে এর নামকরণ করা হয়েছে হাজার পাহাড়ের দেশ। আফ্রিকা মহাদেশের মধ্যে রুয়ান্ডাতেই জনসংখ্যার ঘনত্ব সবচেয়ে বেশি। হুটু ও টুটসি উপজাতি জনগোষ্ঠীর এই দেশটি বিংশ শতাব্দীর শেষভাগে ১৯৯৪ সালের ভয়াবহ জাতিগত দাঙ্গা ও গৃহযুদ্ধের কারণে সারা বিশ্বের নজরে আসে।   ইতিহাস  ১৯৯৪ সালে রুয়ান্ডায় হত্যাকাণ্ড সংঘটিত হয়। এতে আট লাখ নাগরিক নিহত হন। গণহত্যার শিকার অধিকাংশই ছিল সংখ্যালঘু তুতসি সম্প্রদায়ের।   রাজনীতি ও সরকার  রুয়ান্ডার রাষ্ট্রপতি হল রাস্ট্রের প্রধান এবং তার বহুবিধ ক্ষমতার মধ্যে রয়েছে মন্ত্রীপরিষদের সহায়তায় নীতি প্রণয়ন, বিশেষ ক্ষমতায় ক্ষমা করা, সশস্ত্র বাহিনীকে পরিচালনা করা, বিভিন্ন চুক্তি অনুমোদন করা, রাষ্ট্রপতির নির্দেশ সই করা এবং যুদ্ধ বা জরুরি অবস্থা ঘোষণা করা।প্রতি ৭ বছরের জন্য জনগনের ভোটের মাধ্যমে রাষ্ট্রপতি নির্বাচিত হন এবং তিনি প্রধানমন্ত্রী এবং মন্ত্রীসভার অন্য সদস্যদের নিয়োজিত করেন।বর্তমান রাষ্ট্রপতি পল কাগেমে, যিনি ২০০০ সালে তার পূর্বতন পাস্তুর বিজিমুঙ্গে এর পদত্যাগ এর পরে দায়িত্ব গ্রহণ করেন।   প্রশাসনিক অঞ্চলসমূহ    অর্থনীতি    জনসংখ্যা   আনুমানিক ৯৮০০০ হাজার।   সংস্কৃতি    আরও দেখুন    তথ্যসূত্র    বহিঃসংযোগ  সরকারি  The Republic of Rwanda official government site  Chief of State and Cabinet Members  সাধারণ তথ্য    Rwanda from UCB Libraries GovPubs      পর্যটন  Rwanda Tourism official Rwanda Tourism Board site  Kwita Izina web site Kwita Izina -the Official Baby Gorilla Naming  Airline web site UK     বিষয়শ্রেণী:কমনওয়েলথ প্রজাতন্ত্র বিষয়শ্রেণী:আফ্রিকার রাষ্ট্র বিষয়শ্রেণী:মধ্য আফ্রিকার রাষ্ট্র বিষয়শ্রেণী:১৯৬২-এ প্রতিষ্ঠিত রাষ্ট্র ও অঞ্চল বিষয়শ্রেণী:জাতিসংঘের সদস্য রাষ্ট্র বিষয়শ্রেণী:আফ্রিকান ইউনিয়নের সদস্য রাষ্ট্র বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র বিষয়শ্রেণী:ফরাসি ভাষী দেশ ও অঞ্চল বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:পূর্ব আফ্রিকার রাষ্ট্র বিষয়শ্রেণী:স্থলবেষ্টিত দেশ বিষয়শ্রেণী:স্বল্পোন্নত দেশ বিষয়শ্রেণী:কমনওয়েলথ অব নেশনসের সদস্য বিষয়শ্রেণী:সার্বভৌম রাষ্ট্র
চেচনিয়া (/ˈtʃɛtʃniə/; ; চেচেন ভাষায়: Нохчийчоь, Noxçiyçö)  বা দাপ্তরিক ভাবে চেচেন প্রজাতন্ত্র (; চেচেন ভাষায়: Нохчийн Республика, Noxçiyn Respublika), এছাড়াও, বানান কখনও কখনও ইচকেরিয়া (Ichkeria; ইংরেজি: খনিজের ভূমি) হিসাবে উল্লেখ করা হয়। চেচনিয়া রাশিয়ার একটি প্রজাতন্ত্র। এটা উত্তর ককেশাসে পূর্ব ইউরোপের সর্বদক্ষিণ অংশে অবস্থিত, এবং কাস্পিয়ান সাগরের ১০০ কিলোমিটারের মধ্যে। Chechnya: The World Atlas Retrieved on September 14, 2013 প্রজাতন্ত্রের রাজধানী গ্রোজনি শহর। ২০১০ সালের হিসাব অনুযায়ী জনসংখ্যা হল, ১২ লক্ষ ৬৮ হাজার ৯৮৯ জন, যাদের বেশিরভাগ প্রধানত চেচেন জাতিগোষ্ঠির এবং তার সাথে কিছু রুশ সংখ্যালঘু গোষ্ঠীর মানুষ ছিল।  right|thumb|250px|রাশিয়ার বোমা হামলার সময় চেচনিয়ার রাজধানী, গ্রোজনি শহর right|thumb|250px|চেসেনসকটি প্রতিরোধ বাহিনীর দ্বারা ধ্বংস করা রাশিয়ান সরঞ্জাম right|thumb|250px|একজন রাশিয়ান সৈন্য নিহত চেচেন বেসামরিক নাগরিকদের মৃতদেহের উপর দাঁড়িয়ে আছে। এই ছোট অঞ্চলটি ঊনবিংশ শতাব্দীর গোড়ার দিকে রাশিয়া দ্বারা অধিকৃত হয়েছিল কিন্তু বহুবার এটি মুক্ত হওয়ার চেষ্টা করেছে।   1990 এবং 2000 এর দশকে রাশিয়া নৃশংস চেচেনদের বিরুদ্ধে দুটি যুদ্ধে লিপ্ত হয়েছিল, যার সমাপ্তি ঘটে রাশিয়ানদের দ্বারা 200,000 চেচেন বেসামরিক নাগরিককে হত্যার মাধ্যমে।   তথ্যসূত্র    বহিঃসংযোগ    Official site of the Republic of Chechnya     AlertNet Chechnya and the North Caucasus   (video)    বিষয়শ্রেণী:বিভক্ত অঞ্চল বিষয়শ্রেণী:রাশিয়ায় ইসলাম বিষয়শ্রেণী:১৯৯৩-এ প্রতিষ্ঠিত রাষ্ট্র ও অঞ্চল বিষয়শ্রেণী:চেচনিয়া-ভাষাভাষী দেশসমূহ এবং অঞ্চলসমূহ বিষয়শ্রেণী:১৯৯৩-এ রাশিয়ায় প্রতিষ্ঠিত বিষয়শ্রেণী:চেচনিয়া
মার্ক অ্যালান বুচার (; জন্ম: ২৩ আগস্ট, ১৯৭২) লন্ডনের ক্রয়ডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ক্রিকেটে অংশ নেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে ডানহাতে মিডিয়াম পেস বোলিং করে থাকেন। এছাড়াও, সারে ক্রিকেট দলের প্রতিনিধিত্ব করেছেন মার্ক বুচার।"Surrey players". CricketArchive. Retrieved 1 May, 2017.   প্রারম্ভিক জীবন  কাউন্টি ক্রিকেটে ১৯৯২ সাল থেকে সক্রিয় ছিলেন তিনি। এ সময় তিনি প্রথম-শ্রেণীর ক্রিকেটে সারে দলের পক্ষে অভিষিক্ত হন।http://www.cricketarchive.com/Archive/Players/4/4225/f_Batting_by_Team.htmlhttp://www.cricketarchive.com/Archive/Players/4/4225/f_Batting_by_Season.html ২০০৬ সালে সহকারী কোচ হিসেবে তার বাবা অ্যালান বুচার সারে দলের কোচের দায়িত্বে ছিলেন। এ সময়ে তিনি ক্লাবের অধিনায়কের দায়িত্বে ছিলেন। ২০০৯ সালে অবসর গ্রহণের পূর্ব পর্যন্ত সারে দলে খেলেন। কাউন্টি ক্রিকেটের সবগুলো খেলাই সারে দলে খেলেন।   খেলোয়াড়ী জীবন  ১৯৯৭ সালে অস্ট্রেলিয়ার বিপক্ষে তার টেস্ট অভিষেক ঘটে।http://www.cricketarchive.com/Archive/Players/4/4225/Test_Matches.html এজবাস্টনে অনুষ্ঠিত অ্যাশেজ সিরিজের প্রথম টেস্টে তিনি অংশগ্রহণ করেন। ডিসেম্বর, ২০০৪ সালে তিনি তার সর্বশেষ টেস্টে অংশ নেন। সমগ্র খেলোয়াড়ী জীবনে ৭১ টেস্টে ৩৪ ঊর্ধ্ব গড়ে ৮ সেঞ্চুরি হাকিয়েছেন তিনি।http://content-uk.cricinfo.com/ci/content/player/9327.html কিন্তু তিনি কখনো একদিনের আন্তর্জাতিকে অংশ নেননি। ১৯৭০-৭১ থেকে শুরু হওয়া প্রথম একদিনের আন্তর্জাতিকের পর টেস্ট খেলায় অংশগ্রহণ স্বত্ত্বেও ওডিআই না খেলার দিক দিয়ে শীর্ষস্থানে রয়েছেন।  শক্তিশালী অস্ট্রেলিয়ার বিপক্ষে তার টেস্ট অভিষেক ঘটে। পাঁচ টেস্টের অ্যাশেজ সিরিজে দুইটি অর্ধ-শতক করেন। এরপর শীত মৌসুমে দলের অন্যান্য সদস্যের ন্যায় তিনিও ওয়েস্ট ইন্ডিজের বিপক্ষে ব্যর্থ হন। তিনি মাত্র ১৫ গড়ে রান সংগ্রহ করেন। কিন্তু দক্ষিণ আফ্রিকার বিপক্ষে পরবর্তী সিরিজে তিনি বেশ ভাল করেন। সিরিজে তিনি এক শতক ও দুই অর্ধ-শতক করেন। এরপর শীতের অ্যাশেজ সিরিজের প্রথম টেস্টে শতক করলেও পরের টেস্টগুলোয় তিনি সুবিধা করতে পারেননি। পরবর্তী ১২ টেস্টে কোন অর্ধ-শতকের সন্ধান পাননি।  বুচার ইংল্যান্ড দলকে একটি টেস্টে নেতৃত্ব দিয়েছেন। ১৯৯৯ সালে নিয়মিত অধিনায়ক নাসের হুসেনের আঘাতজনিত অনুপস্থিতির কারণে তিনি এ দায়িত্ব পান। নিউজিল্যান্ডের বিপক্ষে ঐ টেস্টটি ড্রয়ে পরিণত হয়েছিল। নিউজিল্যান্ডের বিপক্ষে অধিনায়কের দায়িত্ব পালনের পর ২০০০-এর শীতে দল থেকে বাদ পড়েন।   অবসর  হাঁটুর আঘাতের কারণে আগস্ট, ২০০৯ সালে প্রথম-শ্রেণীর ক্রিকেট থেকে অবসরের ঘোষণা দেন তিনি। অবসর পরবর্তীকালে স্কাই স্পোর্টসে ধারাভাষ্যকারের দায়িত্ব পান ও টেস্ট ম্যাচ স্পেশালে খেলা বিশ্লেষণে নিয়োজিত থাকেন। জানুয়ারি, ২০১০ সালে এমসিসি’র আজীবন সম্মানিত সদস্যের মর্যাদা লাভ করেন।"Ashes adversaries awarded MCC life membership" Retrieved 2 September 2010.   পরিসংখ্যান    তথ্যসূত্র    আরও দেখুন   ব্রায়ান ক্লোজ  কিথ ফ্লেচার  ব্যাসিল ডি’অলিভেইরা ট্রফি   বহিঃসংযোগ   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংরেজ ক্রিকেট ধারাভাষ্যকার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের টেস্ট ক্রিকেট অধিনায়ক বিষয়শ্রেণী:ক্রয়ডনের ব্যক্তি বিষয়শ্রেণী:সারের ক্রিকেটার বিষয়শ্রেণী:সারে ক্রিকেট অধিনায়ক বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার বিষয়শ্রেণী:কৃষ্ণাঙ্গ ইংরেজ ক্রীড়াবিদ
ক্রিকেট পাপুয়া নিউগিনি (পূর্বনাম: পাপুয়া নিউগিনি ক্রিকেট নিয়ন্ত্রক বোর্ড) হল পাপুয়া নিউগিনির দাপ্তরিক ক্রিকেট বোর্ড। এটির সদর দপ্তর পোর্ট মোর্সবিতে অবস্থিত। এটি বর্তমানে আইসিসি ও আইসিসি ইএপি ক্রিকেট কাউন্সিলের সদস্য।  ঘরের মাঠ   আমিনি পার্ক, পোর্ট মোর্সবিAmini Park at cricinfoAmini Park at CricketArchive  আরও দেখুন  পাপুয়া নিউগিনি জাতীয় ক্রিকেট দল  পাপুয়া নিউগিনি জাতীয় মহিলা ক্রিকেট দল  তথ্যসূত্র  বিষয়শ্রেণী:পাপুয়া নিউগিনিতে ক্রিকেট বিষয়শ্রেণী:আন্তর্জাতিক ক্রিকেটে পাপুয়া নিউগিনি বিষয়শ্রেণী:ক্রিকেট প্রশাসন